text: [{"text_idx": "#000005", "text": "\u2013 Ta\u0301 go\u0301\u00f0ir vinir bjo\u0301\u00f0a t\u00e6r heim til si\u0301n, so spyr man ikki, hvi\u0301 man er bjo\u0301\u00f0a\u00f0ur heim, sigur Jenis av Rana, nu\u0301 ein amerikanskur kavba\u0301tur knappliga aftur var at si\u0301ggja i\u0301 No\u0301lsoyarfir\u00f0i i\u0301 morgun. Hetta er partur av st\u00f8rri framti\u0301\u00f0arsamstarvi millum F\u00f8royar og USA i\u0301 einum heimi vi\u00f0 alsamt st\u00f8rri geopolitiskum spenningum"}, {"text_idx": "#000006", "text": "I\u0301 si\u0301\u00f0stu viku hava f\u00f8royskir politikarar og emb\u00e6tisfo\u0301lk veri\u00f0 umbor\u00f0 a\u0301 amerikanska kavba\u0301tinum USS Gerogia, sum la\u0301 i\u0301 No\u0301lsoyarfir\u00f0i, fyri millum anna\u00f0 at fa\u0301a innlit i\u0301, hvussu ein kavba\u0301tur virkar og s\u00e6r u\u0301t."}, {"text_idx": "#000013", "text": "Hetta er tri\u00f0ju fer\u00f0 i\u0301 a\u0301r, at ein amerikanskur kavba\u0301tur er komin a\u0301 No\u0301lsoyarfj\u00f8r\u00f0. Hin 5. mai kom USS Indiana, og 17. mai var USS John Warner her."}, {"text_idx": "#000014", "text": "Fyrstnevndi skuldi skifta ein part av manningini, me\u00f0an hin kom fyri at senda ein mann a\u0301 sju\u0301krahu\u0301si\u00f0. Amerikanskir kavba\u0301tar eru altso at si\u0301ggja her vi\u00f0 j\u00f8vnum millumbilum nu\u0301, eins og herskip eisini eru ta\u00f0."}, {"text_idx": "#000015", "text": "Og ta\u00f0 er ju\u0301st sovor\u00f0ni \u00f8rindi, sum USA vilja bru\u0301ka F\u00f8royar til, ti\u0301 F\u00f8royar liggja so v\u00e6l placera\u00f0ar mitt i\u0301 Nor\u00f0uratlantshavinum i\u0301 ti\u0301 sokalla\u00f0a GIUK-sundinum, sum amerikanarar vilja hava betri eftirlit vi\u00f0 orsaka\u00f0 av nettup russiskari kavba\u0301tafer\u00f0slu. USA vil heita a\u0301 F\u00f8royar, solei\u00f0is at teirra floti kann koma higar at fa\u0301a praktiskar t\u00e6nastur sum eitt nu\u0301 at skifta manning, fa\u0301a proviant, sleppa s\u00e6r av vi\u00f0 burturkast og so framvegis. Hetta vi\u00f0 at herskipini koma i\u0301 hesum \u00f8rindum er ikki naka\u00f0 ny\u0301tt, men ta\u00f0 ny\u0301ggja er, at vit nu\u0301 si\u0301ggja fleiri kavba\u0301tar."}, {"text_idx": "#000017", "text": "\u2013 Eg spurdi teir, um kavba\u0301tar i\u0301 st\u00f8rri tali fara at koma a\u0301 vitjan her i\u0301 F\u00f8royum. Teir s\u00f8gdu, at hetta er no\u0301gv tann styttra lei\u00f0in hja\u0301 kavba\u0301tum, sum eru her um lei\u00f0ir. Annars fara teir til Skotlands, um teir skulu a\u0301 sju\u0301krahu\u0301s, skifta manning ella fa\u0301a proviant. Ta\u0301 er l\u00e6ttari at koma hendan vegin, og ta\u00f0 siga vit sja\u0301lvandi ja til, sigur landssty\u0301risma\u00f0urin."}, {"text_idx": "#000018", "text": "Var hendan vitjanin umbor\u00f0 eitt slag av fyrireikandi kunningarvitjan til f\u00f8royingar, ti\u0301 at amerikanarar v\u00e6nta fleiri kavba\u0301tar til F\u00f8roya?"}, {"text_idx": "#000021", "text": "\u2013 Ta\u00f0 hevur veri\u00f0 meira aktivitetur b\u00e6\u00f0i a\u0301 landi og sjo\u0301gvi, si\u0301\u00f0an vit skriva\u00f0u undir samstarvavtaluna vi\u00f0 USA i\u0301 2020, og hetta er ivaleyst ein partur av ti\u0301."}, {"text_idx": "#000022", "text": "Sum gongdin er nu\u0301, so fer Jenis av Rana ikki at aftra seg vi\u00f0 at bjo\u0301\u00f0a fleiri amerikanskum skipum, herundir kavba\u0301tum v\u00e6lkomnum."}, {"text_idx": "#000023", "text": "\u2013 Eg v\u00e6nti, at teir fortseta vi\u00f0 at koma til F\u00f8roya. Vit hava gott samstarv vi\u00f0 USA, ta\u00f0 ynskja vit i\u0301 nu\u0301verandi stjo\u0301rn. Vit vilja vera vinir vi\u00f0 USA heldur enn Russland."}, {"text_idx": "#000024", "text": "Spurdur um F\u00f8royar eru a\u0301veg at bli\u0301va eitt slag av basa fyri amerikanska herflotan, sigur Jenis av Rana nei, men at landssty\u0301ri\u00f0 hevur givi\u00f0 greitt til kennar, at amerikanarar eru v\u00e6lkomnir i\u0301 f\u00f8royskar havnir."}, {"text_idx": "#000025", "text": "USS Georgia er 170 metrar langur og er millum heimsins st\u00f8rstu kavba\u0301tar. Hann er partur av kenda Ohio-klassanum hja\u0301 amerikanska flotanum og er kjarnorkurikin."}, {"text_idx": "#000026", "text": "Fleiri av Ohio-klassanum hava kjarnorkuva\u0301pn umbor\u00f0, men hesin kavba\u0301turin USS Georgia hevur (sum vit vita av) ikki kjarnorkuva\u0301pn, men heldur krydsmissilir, sum eru langtr\u00f8kkandi og sera neyvar missilir."}, {"text_idx": "#000027", "text": "Um fleiri kavba\u0301tar hja\u0301 amerikanska herflotanum fara at koma hendan vegin, er spurningurin, um kavba\u0301tar vi\u00f0 kjarnorkuva\u0301pnum umbor\u00f0 eisini fara at koma a\u0301 f\u00f8royskt \u00f8ki, og um ta\u00f0 yvirh\u00f8vur ber til at nokta teimum, um teir til d\u00f8mis hava bra\u0301\u00f0fangist\u00f8rv a\u0301 ti\u0301."}, {"text_idx": "#000029", "text": "Men hvussu kanst tu\u0301 vita, um komandi kri\u0301gsskip ella kavba\u0301tar ikki hava kjarnorkuva\u0301pn umbor\u00f0?"}, {"text_idx": "#000030", "text": "\u2013 Ta\u00f0 er ein f\u00f8st avtala, sum er millum lond. Ikki bara F\u00f8royar, men eisini onnur Nor\u00f0urlond. Ta\u0301 herskip koma, so sigur man, at tey eru v\u00e6lkomin, bara tey ikki hava kjarnorkuva\u0301pn umbor\u00f0 og so vi\u0301\u00f0ari."}]